Eivind Undrum Jacobsen

Eivind Undrum Jacobsen (født 19. juli 1977) var fra januar 2021 til 12. desember 2024  redaktør for NRK i Midt-Norge, som blant annet innbefatter NRK Trøndelag, NRK Innlandet og NRK Møre og Romsdal. Han har også bakgrunn som distriktsredaktør i NRK Nordland og som regionredaktør for NRK i Nord-Norge.

Etter sterk kritikk fra de ansatte ved NRK Trøndelag for sin lederstil gikk han av og fikk en annen stilling i NRK.   

Jacobsen var fram til juni 2006 leder og bystyrerepresentant for Bodø Arbeiderparti. Han ba om fritak fra alle politiske verv etter at han gikk over i jobb som redaktør av Bodø Nu. Men i Bodø kommune er man restriktiv med å gi fritak for politiske verv. Jacobsens ektefelles far, Halvdan Sivertsen, søkte fritak da han ble valgt inn i bystyret for SV i 1987, men fikk avslag.http://www.an.no/nyheter/article2159872.ece 21. juni 2006 ble Jacobsen etter en politisk strid innvilget fritak.http://www.an.no/nyheter/article2162004.eceFra august 2007 har han arbeidet som journalist og redaksjonssjef i NRK Nordland. I 2017 ble han distriktsredaktør i NRK Nordland. I en periode fra 2019 til 2020 fungerte Jacobsen som regiondirektør for NRK i Nord-Norge.

 Bakgrunn 
 Bystyrerepresentant for Bodø Arbeiderparti i perioden 2003-2006
 Bystyrerepresentant for Bodø Arbeiderparti i perioden 1999-2003
 Bystyrerepresentant for Bodø Arbeiderparti i perioden 1995-1999
 Leder for Bodø Arbeiderparti fra 2002
 Gruppeleder for Bodø Arbeiderpartis bystyregruppe 2003-2006
 Leder for Nordland AUF 1997
 Styremedlem i Nordland Arbeiderparti
 Høgskolekandidat i Journalistikk fra Høgskolen i Bodø

Jacobsen har fire ganger vært med i Steigen Sagaspill. 

 Referanser 

Kategori:Lokalpolitikere i Bodø
Kategori:Ap-politikere i Nordland
Kategori:Tillitsvalgte i AUF
Kategori:Norske redaktører
Kategori:Fødsler i 1977